یوخلوغون وارلیغی
شریف مردی
یوخلوغون وارلیغی:
رولان بارت قوراملاشدیردیغی آنلاتیبیلم چرچیوهسینده «قیرمیزیم» و «سوموکلری قالمیشدی» حیکایه توپلوسونون اینجهلهمهسی ایله، آنلاتی اوزره اؤزوتلهدیی آنلامسال بیرئیلرین تانیتیمی
اؤزت
غفور امامی زاده خیاوی ایکینجی کیتابینی «سوموکلری قالمیشدی» باشلیغی ایله اوخوجو کوتلهسینه سونموش؛ ایکی ایل اؤنجه ایسه، ۱۳۹۶دا، «قیرمیزیم» آدلی اؤیکو توپلوسونو یاییملامیشدی. بورادا آماجیم یازارین اؤیکولرینه تنقید گؤزو ایله باخاراق، فرانسیز گؤسترگهبیلیمچی و الشتیرمن، رولان بارت یؤنتهمی ایله آنلاتی بیلیم چرچیوهسینده اؤیکولرین یاپیسینی بلیرتیب، دولاییسی ایله بارتین اؤنه سوردویو قیسا تانیتیملا اؤنوموزده اولان متنین «اوخورجا» یوخسا «یازارجا» اولدوغونو دارتیشاجام. آنجاق ایلک اؤنجه رولان بارتین ۱۹۷۰ده یاییملادیغی اس/زد باشلیقلی کیتابیندا آنلاتی اوزرینده قوراملاشدیردیغی سونوجا اشاره ائدیب؛ ساووندوغو هر آنلاتینین توم قارماشیقلیقلارینا باخمایاراق بوتونلوکله بئش دوزگویله اؤرتوشدوردویونو آچیقلایاراق، همن دوزگولر اوزره قیسا تانیتیم وئرهجهیم. تانیتیملارلا برابر آدینی چکدیییم آنلامسال بیرئیلرین قاوراییشی قولای اولسون دئیه سون ایللرده یاییملانمیش اؤیکو یوخسا رومانلاردان اؤرنکلر گیترهجهیم. ایرهلیده ایسه غفور امامی زاده خیاوینین هر ایکی اثرینین بیرر اؤیکولرینی قیسا اؤزتلرییله اله آلدیغیم یؤنتم دوغرولتوسوندا آچیقلایاراق، یازارین حیکایهلرینده یارارلاندیغی دوزگولری و ده یارارلانمادیقلارینی گؤسترهجهیم.
مقالهنین سونوندا، اله آلدیغیم کیتابلارین اؤیکولرینین باشقا اؤزللیکلرینه قیساجا توخوناراق «جیلخ آنلاتی» قاورامینی ساوونوب، یازارین ایسه آنلاتیسیندا بو دوغرولتودا آددیملادیغینی وورغولایاجاغام.
آچار سؤزلر: رولان بارت، آنلامسال بیرئی، اوخورجا متن، یازارجا متن، قیرمیزیم، سوموکلری قالمیشدی
مقالهنی PDF فورمتینده بو آدرسدن ائندیرین:
https://ishiq.net/wp-content/uploads/2019/09/ishiq.net-Yoxlugun-Valrigi-şərif-mərdi-1.pdf
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab als_Latn